“ทองไทย” ขยับขึ้น 100 บ. ตามตลาดโลก หลังดอลล์อ่อนค่า-กังวลสหรัฐยอด “โควิด” พุ่ง
สมาคมค้าทองคำ รายงานราคาทอง เปิดตลาดเช้านี้ “ทองไทย” ขยับขึ้น 100 บ. ตามตลาดโลก หลังดอลล์อ่อนค่า-กังวลสหรัฐยอด “โควิด” พุ่ง 
สมาคมค้าทองคำ รายงานราคาทอง เปิดตลาดเช้านี้ “ทองไทย” ขยับขึ้น 100 บ. ตามตลาดโลก หลังดอลล์อ่อนค่า-กังวลสหรัฐยอด “โควิด” พุ่ง
13 พ.ย. 2563

สมาคมค้าทองคำ รายงานราคาทอง (96.5%) วันนี้ (13 พ.ย.63) เมื่อเวลา 09.25 น.ที่ผ่านมา ปรับขึ้น 100 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่ราคามีการประกาศราคาทั้งหมด 4 รอบ รวมราคาปรับลดลง 100 บาท
โดยราคาทองคำแท่งวันนี้ รับซื้ออยู่ที่บาทละ 26,850.00 บาท ขายออกที่ราคาบาทละ 26,950.00 บาท
ทองรูปพรรณ รับซื้ออยู่ที่ราคาบาทละ 26,363.24 บาท ขายออกที่บาทละ 27,450.00 บาท
ราคาทองคำ Spot เช้านี้เคลื่อนไหวที่บริเวณ 1,879 ดอลลาร์ หลังจากปิดตลาดเมื่อคืนที่ผ่านมาปรับตัวเพิ่มขึ้น 11.7 ดอลลาร์ ที่ระดับ 1,873.3 ดอลลาร์ เนื่องจากได้รับแรงจากการอ่อนค่าของสกุลเงินดอลลาร์ และอัตราผลตอบแทนพันธบัตรสหรัฐที่ปรับตัวลดลง ประกอบกับ การเข้าซื้อสินทรัพย์ปลอดภัย ท่ามกลางความวิตกกังวลเกี่ยวกับจำนวนผู้ติดเชื้อไวรัสโควิด-19 ที่เพิ่มขึ้นในสหรัฐ